
periòdic de comunicació popular 


SENSE SENYAL 

La Generalitat Valenciana va apagar el 
senyal de TV3 al País Valencià. Aquest fet 
ha provocat diverses protestes, tant reals 
com virtuals, a través de xarxes socials 
com Twitter i Facebook. 

nÚm.149 



Un nou cas d’assetjament 
immobiliari al barri 



Estat de les canonades d’aigua del terrat de casa de na Glòria. ALBERT GARCIA 


Hem parlat amb Glòria Cabot, veïna 
el del carrer Burgos, 37, qui fa anys 
que està patint les conseqüencies del 
fenomen del mobbing. Aquesta veïna 
duu des del juliol passat sense sub¬ 
ministrament d’aigua perquè li han 
arrencat les canonades. També li han 
punxat l’antena de la TDT i ha rebut 
agressions físiques per part del lloga¬ 
ter dels dos altres immobles, que són 
apartaments per a turistes i ocupen 
la planta baixa i l’altre pis. 


Aquesta veïna veu com la seva vida 
quotidiana es veu afectada i condi¬ 
cionada per aquests fets i, per exem¬ 
ple, ha de fer viatges a la font amb 
garrafes per poder omplir-les i dur a 
terme les asques domèstiques i 
d’higiene. No és nou que una immo¬ 
biliària o un propietari vulguin fer 
fora de manera il·legal a persones de 
renda antiga, per així poder treure 
més beneficis dels seu immobles. Na 
Glòria ho ha denunciat als Mossos 


d’Esquadra i al Districte, però cap 
d’aquestes autoritats ni tan sols ha 
pujat al terrat per veure aquesta 
imatge d’aquí a dalt, on es veu clara¬ 
ment que les canonades han estat 
arrencades. 

El periple d’aquesta veïna comen¬ 
çà l’any 1985 i a dia d’avui, el 2011, 
encara dura. A part dels danys mate¬ 
rials evidents que ha sofert, també ha 
patit agressions físiques, fets que 
també han estat denunciats però que 


no han suposat cap conseqüència 
per a l’agressor, qui gestiona els llo¬ 
guers dels apartaments per turistes 
que comparteixen edifici amb na 
Glòria. La veïna ha volgut denunciar 
la seva situació precària a través del 
Centre Social de Sants i des de la 
burxa hem volgut fer ressò d’aquesta 
injustícia. Pàgina 3 


Mireia Roselló 



Entrevista a Mireia Roselló, 
membre del Comitè contra les 
retallades de Sants. 


En moviment _ 

Jornades d’acció 

feminista 

autònoma 

PÀGINA 9 

Amb motiu del 8 de març, l’assemblea 
transfeminista ens presenta les Jorna¬ 
des d’Acció Feminista Autònoma que 
es realitzaran del 5 al 13 de març, amb 
la intenció de donar veu a les que no 
tenen espai en les mobilitzacions insti¬ 
tucionalitzades del 8 de març. 

Cultura 

Febrer llibeitari 

PÀGINA 10 

Un altre any més, i ja en van cinc, 
col·lectius llibertaris del barri organit¬ 
zen tot un mes ple d’activitats molt di¬ 
verses i on hi cap tothom, amb xerra¬ 
des, tallers 0 sopars. 

Opinió 

Ens venen la 
moto 

PÀGINA 2 

Marc Almodóvar, periodista que va viu¬ 
re de prop la revolta egípcia, reflexio¬ 
na sobre com s’ha parlat als mitjans de 
comunicació sobre les revoltes i la vi¬ 
sió que ens han volgut vendre. 



Perversiones 


PÀGINES CENTRALS 

Diversos autors han participat a Perversiones, una selecció de re¬ 
lats eròtics que ens apropen al costat més fosc del sexe. Una ma¬ 
nera suggeridora d’aprendre a catalogar les nostres fantasies més 
inclassificables. 


Començar 

PÀGINES CENTRALS 

Paula Sendim ha sabut envoltar-se de músics de 
contrastada experiència per donar forma a Co¬ 
mençar, un disc que ella mateixa ha produït i 
editat. 

Opinions 


Editorials 

La injustícia 
del 

‘mobbing’ 

De nou hem de dedicar 
un editorial al greu pro¬ 
blema de l’assetjament 
immobiliari al nostre 
barri, amb na Glòria 
com a víctima 


Opinió 

No ala 
llei Sinde 


Federico Herrero 


No a la Llei Sinde: volem música, ci¬ 
nema, teatre de qualitat, en quantitat 
i a un preu just 

Estats Units, anys 20. La Motion 
Pictures Patent Company, de T. A. Edi¬ 
son, perseguia i castigava a tot aquell 
que volgués rodar un film i no po¬ 
gués pagar (entre d’altres cànons) els 
5.000 dòlars l’any de la llicència. Eren 
assetjats pels seus advocats i pinxos. 
Aquests cineastes es feien dir «inde¬ 
pendents», es van establir a Hollywo¬ 
od i ara són les Majors. 

Gener del 2006. Internet arriba a 
1.100 milions d’usuaris. 

Espanya, febrer del 2011. La Llei 
Sinde atorga el poder de censurar i 
tancar pàgines web a cinc persones 


M ai no és agradable tractar 
un tema com el mobbing. 
Però el primer pas és de¬ 
nunciar-ho, com ja van fer 
el col·lectiu de llogaters de Vallespir, 
25 o com ha fet na Glòria de Burgos, 
37. És cert que cada cas té la seva par¬ 
ticularitat, però al final tots tenen el 
mateix fons: l’especulació ferotge i 
l’afany de lucre de la propietat. Algu¬ 
nes immobiliàries (o propietaris i pro¬ 
pietàries particulars), al veure la via 
legal poc favorable als seus interes¬ 
sos, traspassen la línia de la legalitat. 

I això és el que li ha passat a na 
Glòria, que viu amb por i condiciona¬ 
da pels danys que ja ha sofert a l’habi¬ 
tatge del qual és llogatera: canonades 
arrencades, antena de televisió pun¬ 
xada, llançament d’objectes al seu 
balcó... Allò greu és que ni l’empresa 
d’aigües, ni el districte ni els Mossos 


triades a dit i sense necessitat d’inter¬ 
venció judicial. 

Molt i poc ha canviat entre els anys 
20 d’Edison i aquest 2011 d’Àngeles 
G. Sinde. Qui ho hauria pensat, la mi- 
nistra de Cultura posant traves a l’art 
i la cultura tal i com feia Edison fa 90 
anys. 

Però una vegada més els «indepen¬ 
dents» hem trobat un camí en el qual 
no depenem d’aquells que controlen 
la indústria de l’art. El nostre Holly¬ 
wood és Internet i tothom està convi¬ 
dat. 

La societat, la realitat, ha canviat 
molt ràpidament. Els «independents» 
ens hem adaptat a aquesta realitat i 
l’hem feta nostra. Però ara ens diuen 
que robem, que som pirates, que l’au¬ 
tor ha de rebre una compensació per 
la seva obra. 

En definitiva, que som lladres, que 
el que fem és il·legal. Com fins ara, la 
llei, això no ho veia així, han pensat: 
contractarem cinc matons per perse¬ 
guir i castigar aquests lladres. 


d'Esquadra (que ni s’han molestat, 
encara, a pujar al terrat per veure les 
canonades arrencades) donen cap 
resposta a la veïna. Ella, mentrestant, 
malviu a casa seva, la casa que ha ha¬ 
bitat durant més de vint anys. Se’n 
preocupa, el districte, d’una veïna del 
barri? I els mossos, vetllen per la seva 
seguretat? Davant l’evidència dels 
fets, sembla que no. 


Els ho farem pagar car. 

Pagar, aquesta és la paraula. Des de 
sempre hem pagat uns preus abusius 
per poder accedir a l’art, la cultura o 
l’entreteniment. 18 euros per un CD? 
set euros per una entrada de cinema? 
Això s’ha acabat! 

Senyors de les altes esferes, no vo¬ 
lem res gratis. Volem que els creadors 
rebin allò que es mereixen per la seva 
feina. Volem música, cinema, teatre 
de qualitat, en quantitat i a un preu 
just. És demanar massa? No, ara és 
possible. Internet ens ha obert aques¬ 
ta porta. Nosaltres ho veiem com una 
oportunitat. Perquè vostès, polítics i 
industrials, ho veuen com una ame¬ 
naça? Utilitzin aquesta nova eina per 
trobar alternatives constructives en 
les que tots (artistes, espectadors, in¬ 
dustrials...) sortim guanyant. S’ha 
d’afrontar el futur innovant, oferint 
quelcom diferent i millor, acceptant 
aquesta nova realitat i no prohibint, 
censurant i castigant. 


No al 
tancament! 


Un altre atac a la lliber¬ 
tat d’expressió per part 
del PP valencià. Amb el 
tancament de les trans¬ 
missions de TV3, demos¬ 
tra la política de repres¬ 
sió a tot símbol que 
representi el català al 
País Valencià 


N’hi ha prou amb un exemple: 
Spotify o les més de 10.000 milions 
de cançons descarregades a Itunes de 
manera legal, és a dir, pagant pel que 
vols i a un preu raonable. 


D es de l’any 2007 el govern 
del Partit Popular de la Co¬ 
munitat Valenciana presidit 
per Francisco Camps, ha 
portat a terme una campanya d’assetja- 
ment econòmic, informatiu i polític, per 
aconseguir el tancament dels repetidors 
de TV3 al País Valencià. 

Des del govern espanyol tampoc 
es van parar els primers intents de 
tancament dels repetidors. Tot i que 
les emissions de TV3 al País Valencià 
són totalment legals, el govern de 
Camps ha tallat pel seu compte la 
senyal. Deixant clar com la persecu¬ 
ció a tot el que representi catalanitat i 
fomenti la unitat nacional. Com la te¬ 
levisió, una eina més per construir 
cultura nacional. 



Ens venen 
la moto 


Marc Almodóvar 

Ja hi tornem a ser. Els tertulians de 
sempre vomitant informacions parti¬ 
distes sobre llocs que en la seva vida 
han trepitjat. Ja no és que sigui trist 
veure centenars de periodistes par¬ 
lant de llocs els noms dels quals no 
saben ni pronunciar. És que a sobre 
se’ls veu el llautó. 

Si ens han estat venent durant 
anys el conte fals dels Germans Mu¬ 
sulmans i Tislamisme radical (de la 
mateixa forma que venien la por al 
comunisme en l’Espanya franquista) 
ara ens volen combregar amb noves 
rodes de molí. No han tingut prou 


en promocionar fins a la sacietat les 
mentides dels règims que han man¬ 
tingut fins a l’insult. No han tingut 
prou d’esperar a veure tot el bacallà 
venut per dir-nos que sí, que aquest 
i aquell dictador son molt mala gent. 
Juguem l’hipòcrita paper de vendre 
armes a països on després en plo¬ 
rem la repressió. El cas libi, on Es¬ 
panya ha venut més de 1.500 mi¬ 
lions d’euros en armes, és ja un in¬ 
sult. 

Hem sentit moltes ximpleries so¬ 
bre la revolució egípcia i sobre la 
resta d’aixecaments populars que 
s’estan estenent com una taca d’oli 
arreu del planeta. Del Tahrir a Wis¬ 
consin, passant per Camerun, Ku¬ 
wait i, si Al·la ho vol, Aràbia Saudita. 
Ja la simple nomenclatura de revol¬ 
tes del món àrab, que molts hem 
adoptat, ja queda del tot desfasada i 


no fa més que restringir falsament la 
geografia perquè no ressalti l’únic 
component comú: la ràbia. La ràbia 
a un model econòmic i social que 
trontolla. Els actuals aixecaments no 
van nàixer a Tunísia el passat desem¬ 
bre, ho va fer a Atenes el 2008. 

Hem arribat a escoltar que, en 
aquesta revolta, no s’ha cremat cap 
bandera americana ni israeliana. I 
que això sembla una garantia del fet 
que no té la marca de Tantimperia- 
lisme. Deu ser que els seus assessors 
no els han sabut traduir aquella 
enorme pancarta que des dels pri¬ 
mers dies resava al Tahrir: «A partir 
d’avui els Estats Units ja no ens go¬ 
vernaran». O potser és que quan la 
gent cridava en massa que Mubarak 
era un agent israelià, tampoc tenien 
l’orella afinada. Deu ser que quan 
els revoltats aixecaven a l’aire els mi¬ 


lers de bales, cartutxos i bombes de 
gas de producció americana que la 
policia els havia disparat i cridaven 
«aixafarem els Estats Units» tampoc 
se sintonitzava bé l’emissora. O pot¬ 
ser tampoc ho van entendre quan al¬ 
gú va sabotejar al Sinaí egipci el con¬ 
ducte que porta gas, gairebé de 
franc, a Israel i Jordània. Allò era tor- 
pedinar els mateixos Acords de 
Camp David. 

És evident que tenen por que la 
voluntat d’un poble s’imposi. I que 
els posi en escac el seu statu quo im¬ 
perant. I per això ens ho venen tot. 
Com transicions edulcorades que 
volen encolomar, a viva còpia del 
nostrat «atado y bien atado», a la res¬ 
ta de països. 

I per això sembla que les revoltes 
acabin quan el dictador fa les male¬ 
tes. Encara que deixi tota la colla al 


darrere. I ens venen personatge de 
la transició que fan riure. Com l’e¬ 
xèrcit egipci, segell americà als seus 
tancs inclòs. O el bluf del Baradei o 
quan Rahola, kafkiana enviada espe¬ 
cial comunicat del Mossad en mà, 
ens venia que si Soleiman era l’ho¬ 
me. L’home de Tel Aviv, contestava la 
plaça. 

Surt a la llum un nou cas d’assetjament 
immobiliari al carrer Burgos, 37 



Na Glòria es veu obligada des del juliol de 2010 a tenir una col·lecció de garrafes a casa 
seva per fer viatges a la font i poder realitzar les tasques domèstiques i d’higiene. 
Aquesta situació dificulta i condiciona la seva vida quotidiana. ALBERT GARCIA 


Els desnonaments, 
l’altra problemàtica del 
món de l’especulació 


El silenci i la por són els 
dos ingredients magistrals 
per perpetuar situacions 
d'assetjament immobiliari 
com el de la Glòria Cabot, 
veïna del carrer Burgos. 


Marti Gutiérrez 

Sants 


Ens hem trobat un matí de febrer 
amb la Glòria Cabot i un membre 
del Centre Social de Sants. La veïna 
del lr la del número 37 del carrer 
Burgos havia denunciat feia pocs 
dies la seva situació de forma públi¬ 
ca. Amb un cert nerviosisme i un 
desordre a l’hora de narrar els fets 
ocorreguts, ens hem assegut per po¬ 
sar-nos al dia de la seva situació. 
Des de la burxa volem retratar la si¬ 
tuació, una més, del que és conegut 
socialment com a mobbing o asset- 
jament immobiliari. 

PRECARIETAT INICIAL 

Ens situem a l’any 1984, any en què 
la Glòria va llogar el pis de l’immo¬ 
ble 37 del carrer Burgos. L’edifici te¬ 
nia, com avui en dia, 3 habitatges, el 
lr la, pis que va llogar la Glòria, els 
baixos la i els baixos 2a. La firma es 
va dur a terme aquell mateix any 
1984, tot i que la propietat va obli¬ 
gar a firmar un nou contracte l’any 
vinent, després de les modificacions 
de la LAU, Ley de arrendamientos 
urbanos, en la qual els contractes 
deixaven de ser prorrogables de for¬ 
ma indefinida per passar a ser pac¬ 
tats entre ambdues parts, l’arrenda¬ 
dor i l’arrendatari. 

Aquest any 1985, es va denunciar 
a l’ajuntament unes filtracions d’ai¬ 
gua de Limmoble, fet inicial de l’es¬ 
tira i arronsa que ens ha dut fins on 
som avui. 

«L’any 1985 
començà l’estira- 
i-arronsa de la 
inquilina» 

CONVIURE AMB 
EL DETERIORAMENT 

No va ser fins a l’any 2002 que sor¬ 
geixen nous moviment. L’immoble 
va ser comprat pel belga Vivier 
Lacieron i va passar a ser adminis¬ 
trat per Zur SL. En aquell mateix 
any es va dur a terme un maquillat¬ 
ge de la façana que no va poder evi¬ 


tar el desbordament d’aigua dels 
dipòsits i l’ensorrament del sostre. 
La Glòria va estar durant tres mesos 
vivint a la mateixa casa i esperant 
que li arreglessin el forat. Aquesta 
acció va provocar una denúncia al 
jutjat de guàrdia, de la qual mai n’¬ 
ha obtingut resposta. També és en 
aquest mateix any que apareix una 
figura clau en tot l’entramat. Lars 
Erik Luis Bjorkslatten, conegut com 
Erik. 

«La Glòria va 
estar durant tres 
mesos vivint a la 
mateixa casa i 
esperant que li 
arreglessin el 
forat» 

Segons fonts veïnals, aquest se¬ 
nyor és l’encarregat de llogar els 
dos habitatges restants de la finca, 
els baixos 2a i la. En aquest darrer 
s’hi van fer obres per compartimen- 
tar el pis en diversos habitacles, un 
total de 7 habitacions, que són llo¬ 
gades a persones que visiten la ciu¬ 
tat, convertint-lo en habitatge turís¬ 
tic. Les accions d’Erik s’inicien en¬ 
tre els anys 2002 i 2010. En aquest 
període de vuit anys les amenaces 
verbals, per part d’aquest interme¬ 
diari, han conviscut amb el canvi de 
pany de la porta principal en un pa¬ 
rell d’ocasions. 

TALLS EN 

EL SUBMINISTRAMENT 

Les coses es van precipitar a partir 
del juliol passat. Erik controla, des 
de la seva arribada, els comptadors 
i subcomptadors de tot l'immoble, 
ja que aquests estan ubicats als bai¬ 
xos la. Aprofitant el control del 
subministrament d’aigua, va tancar 
el comptador que proveïa a la Glò¬ 
ria per, a posteriori, arrencar totes 
les canonades. L’arrendatària va en¬ 
viar un burofax a Zur SL denunciant 
els fets, la qual cosa precipità la res¬ 
posta de la part gestora, recoma- 
nant-li que solucionés el problema 
amb el mateix Erik. 

Tres mesos després i també a tra¬ 
vés d’un burofax, Zur SL recomana 
a la Glòria que, a finals d’aquell 
mes, abandoni el pis. L’advocat de¬ 
tectà aleshores la intencionalitat de 
l’empresa gestora de perpetrar es¬ 
tratègies de mobbing i aprofitar la 
solitud i la desinformació de l’afec¬ 


tada. La intervenció del lletrat va ser 
primordial per a què Zur SL desistís 
de Tintem. 

AGRESSIONS FÍSIQUES 

El darrer episodi ens porta a finals 
d’any, concretament el 28 de de¬ 
sembre. Data en què Erik i un acom¬ 
panyant s’enfilen al terrat de la 
Glòria i a cops de mall s’enduen les 
canonades que hi quedaven. Respo¬ 
nent a l’agressió, la Glòria les inten¬ 
ta aguantar i rep cops per part de 
l’agressor. Els mossos van aparèixer 
per tramitar la denúncia pertinent 
però el judici, sense haver citat Ten- 
causat, va acabar sense resolució. 

Els fets no acaben aquí, ja que el 
passat 3 de gener d’aquest any Erik 
torna a pujar al terrat per punxar-li 
l’antena de TDT i aprofitar l’avinen¬ 
tesa per trencar-li l’estenedor i llen- 
çar-li ampolles contra la vidriera. El 
dia anterior a la nostra trobada, la 
situació es va tornar a repetir. 

QUOTIDIANITAT LIMITADA 

A dia d’avui la Glòria viu sense sub¬ 
ministrament d’aigua des del passat 
juliol, anant i venint a la font a re- 
omplir garrafes d’aigua i veient com 
les seves demandes a la companyia 
d’aigües obtenen la resposta d’inca¬ 
pacitat d’actuació, ja que als regis¬ 
tres d’aquesta només consta un ha¬ 
bitatge en tot l’immoble. 

Erik ha amenaçat els altres veïns 
amb el tall del seu subministrament 
si en alguna ocasió passen aigua a 
l’afectada. 

«A dia d’avui la 
Glòria viu sense 
subministrament 
d’aigua des del 
passat juliol» 

Des del Centre Social de Sants es 
demana, com a primer pas, fer pú¬ 
blica la situació de la Glòria i exigir 
un mínim de condicions de la pro¬ 
pietat pel que fa al subministra¬ 
ment; comptadors visibles i indivi¬ 
dualitzats, l’arribada de l’electricitat 
i l’elecció del voltatge i uns mínims 
d’habitabilitat que no incloguin go¬ 
teres o despreniments. Jordi Falcó, 
membre de l’Associació de Veïns re¬ 
comana una instància d’empar a l’a¬ 
juntament, ja que Tadministració té 
la responsabilitat d’intervenir en ca¬ 
sos tant colpidors com aquest. 


Redacció 

Sants 


Ada Colau, de l’Observatori de 
Drets Econòmics Socials i Culturals 
(DESC), ha publicat un informe on 
es mostren les dades sobre desno¬ 
naments a Barcelona i Catalunya. 
L’accés a la informació sobre desno¬ 
naments sempre ha estat molt difí¬ 
cil i Ada Colau s’ha hagut de basar 
en les informacions del Consejo 
General del Poder Judicial (CGPJ). 

D’aquestes dades s’extreu que a 
Catalunya, durant els tres primers 
trimestres de 2010, es duien 17,61 
desnonaments de mitjana al dia. En 
el cas de Barcelona, aquesta mitja¬ 
na és del 15,59- 

L’altre tema que tracta l'informe 
són les execucions hipotecàries. 
D'aquestes es van produir, entre 


2007 i el tercer trimestre de 2010, 
249.281 a tot l’Estat, de les quals 
47.838 foren a Catalunya. A la pro¬ 
víncia de Barcelona aquesta xifra 
s’eleva als 28.419, més de la meitat 
del total de Catalunya. 

CATALUNYA I BARCELONA, 

AMB XIFRES ALTES 

Algunes de les conclusions que se 
n’extreuen són l’augment significa¬ 
tiu de les ordres judicials de desno¬ 
naments i de les execucions hipote¬ 
càries, així com que Catalunya i 
Barcelona se situen entre els in¬ 
drets amb les xifres més altes. 


Més informació: 
http://observatoridesc.org 

Sants 


‘Desfent fronteres 
quotidianes’: trobades 
de dones d’aquí i d’allà 


A PEU DE CARRER 


Velocitat, 
poder i mort 

Andreu Rosés 

«De sobte, un dia, el gos com fuig 
o la merda d’oca ho empastifa tot. 
Grans titulars anuncien: “Ja ha 
arribat! L’aire ja no és incolor!” 
S’explica que és un Anticicló -un 
alienígena- el que embruta el cel i 
impregna els carrers. I un tel inde¬ 
finit s’estén per la ciutat, embolca¬ 
lla tothom. Es fica a poc a poc pels 
ulls, els pulmons, la sang. La po¬ 
blació nota el regust de les nano- 
partícules, sent el formigueig dels 
tòxics a la pell. Cal no sortir de ca¬ 
sa mentre duri.» 

El que pot semblar ficció, a Bar¬ 
celona, durant la segona setmana 
de febrer, va ser una realitat. I en 
aquest cas el control de la 
pol·lució no depèn de forces so¬ 
brehumanes. El Centre de Recerca 
en Epidemiologia Ambiental fa 
temps que avisa dels perills de la 
contaminació i que proposa solu¬ 
cions per tal de reduir-la. En un in¬ 
forme que va elaborar el 2007 ja 
afirmava que si se seguís el pla de 
mitigació establert per l’OMS: «ca¬ 
da any es podrien arribar a pro¬ 
duir 3-500 morts prematures 
menys entre les persones més 
grans de 30 anys». 3-500 morts! 

L’informe incloïa la reducció 
de la velocitat permesa. Allò que 
Felip Puig desballestarà. Per què? 
Argumentà en una entrevista a Ca¬ 
talunya Ràdio que «no hi ha una 
correlació directa entre la limitació 
a 80 km/h i la disminució de la 
contaminació». Tot i que els estu¬ 
dis i les experiències el contra¬ 
diuen, per què s’aferra tan obsti¬ 
nadament a la velocitat? Paul Viri- 
lo, filòsof francès, sosté que en la 
nostra societat la velocitat i el po¬ 
der estan irremissiblement asso¬ 
ciats. El conseller també apuntà 
que «per gestionar bé la velocitat 
variable, consultarem al Servei Me- 
tereològic de Catalunya». I vés per 
on, resulta que el SMC és una ins¬ 
titució dirigida pel seu germà; amb 
un currículum tan esplendorós 
com d’iguals són els seus lligams 
sanguinis. És l’afany de poder, 
doncs? 

La inauguració de l'exposició 
'Peruanes a Barcelona, ciuta¬ 
danes d'aquí i d'allà' el 9 de 
març ha donat el tret de sorti¬ 
da a 6 setmanes d'activitats 
adreçades a propiciar l'acosta¬ 
ment entre el col·lectiu de 
migrants i les persones de 
l'entorn de l'Assemblea de 
Barri de Sants (ABS): el pro¬ 
jecte 'Desfent fronteres quoti¬ 
dianes'. 

Elba S. Mansilla 

Sants 


Les jornades, que es realitzaran els 
dissabtes compresos entre el 12 de 
març i el 16 d’abril, tenen el seu ori- 


Un acte organitzat per 
l'Associació de Dones 
Musulmanes a Catalunya va 
aplegar desenes de persones 
a Cotxeres que van poder 
participar d'una xerrada amb 
dos temes sobre la taula: els 
drets humans i l'Islam. 

Gemma Parera 

Sants 


Una xerrada-debat de Houssein El 
Ouariachi, secretari d’Alliance for 
Freedom and Dignity, entorn els drets 
humans a l’Islam va aplegar una se¬ 
tantena de persones a les Cotxeres de 
Sants el dissabte 19 de febrer. L’acte, 
organitzat per l’Associació de Dones 
Musulmanes a Catalunya, va voler 
trencar amb l’estereotip segons el 
qual l’Islam no reconeix els drets hu- 


gen en el contacte entre l’equip pro¬ 
motor -un grup de dones amb in¬ 
quietud de generar un espai feminis¬ 
ta a Sants- i el col·lectiu Mujeres 
Pa’lante. Per confeccionar la pro¬ 
gramació, s’han emmirallat en les ac¬ 
tivitats que es realitzen a la Casa Sen¬ 
se Fronteres de Collblanc. 

Les activitats es desenvoluparan 
majoritàriament al Centre Social de 
Sants i abracen contingut diversos 
que van des de tallers pràctics sobre 
violència de gènere, apoderament fe¬ 
mení i dret d’estrangeria, fins a cer¬ 
cles de conversa en català o tallers 
d’informàtica. 

ELS PROJECTES D’ACOLLIDA 

Des de LABS es valora que la conjun¬ 
tura econòmica i la proliferació dels 
partits d’extrema dreta i dels discur¬ 
sos racistes fan necessari el desenvo¬ 
lupament de projectes col·lectius que 


mans. Segons Sònia Segura, membre 
de la Junta de l’Associació, «per millo¬ 
rar la convivència cal corregir la visió 
de l’Islam que té la societat occiden¬ 
tal». L’Associació de Dones Musulma¬ 
nes a Catalunya es va constituir el 
setembre de 2010 amb l’objectiu de 
crear espais de reflexió, diàleg i apre¬ 
nentatge de l’Islam, així com d’inter¬ 
canvi cultural. 

DRETS HUMANS: PATRIMONI 
DE TOTES LES CIVILITZACIONS 

Houssein El Ouariachi va argumentar 
en la seva xerrada que els drets hu¬ 
mans no són fruït exclusivament 
d’Occident, sinó que deriven de l’ex¬ 
periència de totes les civilitzacions. 
«Els drets reconeguts a la Declaració 
Universal dels Drets Humans de l’any 
1948 formen part de l’essència de 
l’Islam, com el dret a la vida, a la lli¬ 
bertat i a la diferència, a la llibertat de 
culte, a la igualtat, a la seguretat i a la 


afavoreixin la trobada i la construcció 
de teixit social. Així, aquestes jorna¬ 
des s’afegeixen al conjunt de projec¬ 
tes d’acollida que l’ABS ha desenvolu¬ 
pat els darrers 10 anys, entre els quals 
destaquem la tancada a Sant Medir 
l’any 2001 o l’assessoria jurídica en 
estrangeria al Centre Social el 2005. 

ALGUNES DADES 

Segons dades de la Taula Intercultural 
del Secretariat, les entitats que treba¬ 
llen al barri desenvolupen pocs pro¬ 
jectes que afavoreixin el contacte en¬ 
tre persones de diferents cultures. A 
Sants existeixen 11 entitats -entre as¬ 
sociacions de veïns, fundacions i 
grups solidaris, col·lectius per comu¬ 
nitats i entitats vinculades a l’esglé¬ 
sia- que ofereixen diferents serveis 
d’acollida, com ara assessorament ju¬ 
rídic i laboral, ensenyament de llen¬ 
gua o atenció social. 


GEMMA PARERA 

participació política». També va acla¬ 
rir que el model dels estats islàmics 
actuals no es correspon amb l’esperit 
de l’Islam i, com ens demostren les 
revoltes d’aquests dies al nord d'Àfri¬ 
ca i al Pròxim Orient, els drets hu¬ 
mans són una reivindicació dels po- 


A Sants viuen actualment prop de 
35.000 persones d’origen estranger, 
prop d’un 20 % respecte el total de la 
població. Per nacionalitats, l’equato¬ 
riana és la comunitat més nombrosa, 
seguida de la marroquina i la pakista¬ 
nesa i d’altres pobles de l’America Lla¬ 
tina, i la Xina. 

Per veure el contingut detallat de 
les sessions, doneu un cop d’ull al 
blog de les jornades. 


Més informació: 
http:// deshaciendofronteras. 

blogspot.com 

Cartell de l’exposició. ARXIU 


bles i s’han de conquerir. La xerrada 
va acabar amb un debat entorn al¬ 
guns dels aspectes més polèmics 
com la igualtat de gènere o la homo¬ 
sexualitat. 

Els drets humans a l’Islam: estereotips i realitats 



L'acte va originar un debat entorn la manera d'entendre els drets humans i d’exercir-los. 

El judici contra el CSA 
Can Vies, vist per a sentència 



Els advocats esperaven el començament del judici als passadissos de la Ciutat de la 
Justícia, on no es va permetre l’entrada de la premsa . ALBERT GARCIA 


El passat 18 de febrer a les 
11 del matí a la sala 201 dels 
jutjats de Barcelona es va 
celebrar el judici que enfron¬ 
tà al CSA Can Vies amb 
TMB, l'empresa propietària 
de l'edifici on esta situat el 
centre social. 

Albert Ricart Sanjuan 

Sants 


El judici va estar envoltat de fortes 
mesures de seguretat, tant a l’interior 
com a l’exterior, que van impossibili¬ 
tar que representants d’entitats i els 
mitjans de comunicació accedissin a 
la sala. 

TMB va ratificar la demanda que va 
interposar el 2010 contra totes les en¬ 
titats que es van personar al darrer 
procés judicial contra el Centre Social 
Autogestionat (CSA); per la seva ban¬ 
da, la defensa de Can Vies va argu¬ 
mentar certs defectes de forma i de 
fons en la demanda interposada per 
TMB. Un dels defectes argumentats 
per la defensa del CSA Can Vies és el 
fet que la CNT no va ser citada al pro¬ 
cediment, fet que va ratificar els re¬ 
presentants de la CNT al mateix judi¬ 
ci. Per aquest motiu s’entén que el 
procediment no s’ha portat a terme 
de forma adequada, per tant, la vida 
del CSA Can Vies al barri de Sants a de 
romandre amb normalitat. Un cop ex¬ 
posats tots els arguments, el judici va 
quedar vist per a sentència. 


Des del CSA Can Vies es valora positi¬ 
vament el devenir del judici, ja que 
s’ha pogut argumentar amb prous 
motius la vigència del CSA, al mateix 
temps que ha quedat demostrat que 
TMB només persegueix interessos es¬ 
peculatius, enderrocar l’espai sense 
cap projecte definit. 

Paral·lelament al judici, el mateix 
dia es va convocar a les 8 del matí 
una cercavila, que va reunir una sei¬ 


xantena de persones, i que va recó¬ 
rrer gran part de la línia 1 de metro, 
on es van repartit octavetes i enganxi- 
nes denunciant el paper de TMB. Fi¬ 
nalment, la cercavila va tornar al barri 
de Sants per dirigir-se a la Ciutat de la 
Justícia, on tenia lloc el judici, per 
concentrar-se en suport a les perso¬ 
nes que es trobaven a l’interior de 
jutjats. 


Continua el compte 
enrere de Can Batlló 


El 16 de febrer la Plataforma 
Can Batlló és per al Barri con¬ 
vocà una assemblea informa¬ 
tiva on hi acudiren quasi un 
centenar de veïns i veïnes que 
volen assabentar-se de la 
situació del conflicte. 


Redacció 

Sants 


A la taula s’hi asseien Josep Maria Do¬ 
mingo i Jordi Falcó, president i coor¬ 
dinador del Centre Social de Sants 
respectivament, i Arnau Andrés, 
membre del col·lectiu d’arquitectes 
La Col. A l’assemblea es va garantir 


que si el juny no s’han dut a terme les 
reivindicacions del veïnat «prendrem 
Can Batlló com sigui». Es va parlar so¬ 
bre el CAP de Magòria i de les poques 
novetats que s’extreuen de les reu¬ 
nions amb el districte. 

També va mostrar una imatge aèria 
de Can Batlló per a què el veïnat veiés 
realment l’espai que ocupa Can Bat¬ 
lló a la Bordeta i el que suposaria la 
seva recuperació. 

A la columna de La Bordeta, mon 
amour (pàgina 9), en trobareu més 
informació. 




ALBERT GARCIA 


Carnestoltes 2011 


FLICKR BART 0 MEU 

Un any més, el nostre barri ha volgut celebrar la festa del Carnestol¬ 
tes. El dissabte 5 de març la Rua va sortir del creuament entre Carre¬ 
tera de Sants i carrer Badal i va comptar amb la presència de més 
d’una vintena de carrosses. Al mati, però, es va celebrar el Carnestol¬ 
tes infantil al parc de l’Espanya Industrial. 


24a Calçotada de Sants 


El diumenge 27 de febrer, el Casal Independentista de Sants Jaume 
Compte, va organitzar per 24è any consecutiu la calçotada popular de 
Sants. Més de 700 persones participaren de la jornada a plaça de Sants 
(i més d’un i més d’una es quedà sense tiquet), on es van repartir en¬ 
tre 12.000 i 13.000 calçots. Les colles bastoneres de Sants i Sant An¬ 
dreu, els Tabalers de Sants i el grup Naraina van amenitzar la jornada. 

Parèntesi 


LLIBRE MÚSICA 


CINE 


Perversiones 



Començar 



BREVE CATÀLOGO DE 
PARAFÍLIASILUSTRA- 
DAS, AUTORS VARIS, 
TRASPIÉS EDICIONES 

Una escollida (i irre¬ 
gular) selecció de re¬ 
lats eròtics per a tots 
els gustos. Setanta 
escriptors i 

il·lustradors de diver¬ 
sos sexes, edats i 
condicions han recre¬ 
at el glossari d’actes 
i gustos sexuals que 
trobem al final del 
llibre. Microrelats 
que formen part d’un 
projecte inacabat 
que trobareu al blog: 
parafiliasilustradas. 
blogspot.com. 

Fins a mitjans de 
la dècada dels 70, 


l'Associació Nord- 
americana de Psi¬ 
quiatria considerava 
desviada tota pràcti¬ 
ca sexual que no fos 
la penetració vaginal. 
El llibre ens acosta al 
costat més fosc del 
sexe, des del fetitxis¬ 
me al vouyerisme, 
passant per fílies 
desconegudes (i fins i 
tot inventades) com 
la cafetofilia, la na- 
rratofilia o l’span- 
king. Una manera 
suggeridora d’apren¬ 
dre a catalogar les 
nostres fantasies més 
inclassificables! 

Elba S. Mansilla 
La Ciutat Invisible 


PAULA SENDIM, 
DACRANEMUSIC, 2010 

Es valora l'esforç que 
ha realitzat Paula Sen- 
dim, la cantant catala¬ 
na que ha sabut envol- 
tar-se de músics de 
contrastada experièn¬ 
cia, a l'hora d'autopro- 
duir-se i autoeditar-se 
aquest disc de debut. 
A banda de la seva fa¬ 
ceta com a cantauto- 
ra, Paula també posa 
veu al poderós grup de 
power-pop LaFrus, on 
també militen alguns 


ex-DJVU i el mateix 
Pep Rius (Raydi- 
baum/Elèctrica Dhar- 
ma). Formada en 
molts altres projectes 
i estils al llarg de la se¬ 
va trajectòria, Paula 
ens mostra un disc in- 
timista i personal, pe¬ 
rò al mateix temps va¬ 
riat i ric en matisos. 

Obre amb “Comen¬ 
çar”, la peça que dona 
títol al disc i només 
modifica el seu fil con¬ 
ductor amb l'intens po- 
wer-pop Bobagom que 


trenca l'esquema de 
l'àlbum. Després escol¬ 
tem la seva vessant 
més soul que és “Tic- 
tac”, per després pas- 
sar-se a l'anglés a “I 
don't know”, amb uns 
teclats que semblen 
sortits d'un Casiotone. 

Finalitza el disc en 
ambients folk quan in¬ 
terpreta “Ja ho saps” i 
com diu a “Cinc minu- 
tets” «sense dir res, es 
pot dir tot». Haurem 
d'estar atents. 

Xavi López 


AGUSTÍ VILLARONGA, 
2010 

Després d’arrasar als 
premis Gaudí í aconse¬ 
guir nou Goya, el nou 
film d’Agustí Villalonga 
està vivint una segona 
carrera comercial amb 
un èxit que, sens dub¬ 
te, és merescut. 

Villalonga, a qui fins 
ara es catalogava com 
a “autor” per les seves 
personals Rere el vidre 
o El mar, ha trasllat a 
la pantalla la novel·la 
d’Emili Teixidor amb 
gran realisme, apro- 
pant-se a un tipus de 
cinema que arriba a 
més espectadors. 

El que podria haver 
estat una història més 
sobre la guerra civil es 


converteix aquí en el 
dur descobriment, per 
part d’uns nens que 
aniran perdent la seva 
innocència i transfor- 
mant-se en adults im¬ 
placables, d’una reali¬ 
tat terrible que és con¬ 
seqüència de la 
guerra. Per endinsar- 
nos en aquest món d’o¬ 
dis i misèries caldria 
comptar amb una am¬ 
bientació perfecta, 
uns escenaris ben es¬ 
collits i un bon reparti¬ 
ment. Doncs bé, tot 
plegat s’ha aconseguit 
a la perfecció; s’ha as¬ 
solit aquella sensació 
de versemblança que 
exigeix una història 
cruel i desoladora. 

Lancelot 



BURXANT ELS BYTES 


Revolucions cibernètiques 
en el món real 


Aquest primer trimes¬ 
tre del 2011, les xarxes 
socials han esdevingut 
notícia pertot arreu. 

Mohamed Bouazizi, 
un informàtic reconver¬ 
tit en venedor de fruita 
ambulant, es cremava 
viu a Sidi Bouzid (Tuní¬ 
sia), fet que va provo¬ 


car una gran reacció a 
webs com Twitter i Fa- 
cebook. La indignació 
digital va sortir al ca¬ 
rrer. I després de diver¬ 
sos intents, el dictador 
Ben Alí fugia del país. 
Els documents que ha¬ 
via publicat WikiLeaks 
sobre Tunísia també van 


ajudar. A Egipte, uns 
mesos abans, uns poli¬ 
cies apallissaven un 
blocaire en un ciberca- 
fè quan volia publicar 
uns vídeos sobre la bru¬ 
talitat policial. El jove 
blocaire moria a causa 
de la pallissa. Pocs dies 
després, un jove ano¬ 



menat Wale Ghonim 
(directiu de Google) ini¬ 
ciava a Facebook una 
pàgina de protesta amb 
un pseudònim. 

Després de la mort 
de M. Buazizi, el grup 
de Facebook de Wale 
Ghonim va esclatar i va 
sortir al carrer derro¬ 


cant al segon dictador, 
Mubàrak. Egipte, Tuní¬ 
sia, Líbia, etc. han in¬ 
tentat bloquejar Inter¬ 
net per evitar l’organit¬ 
zació, però cap ho ha 
aconseguit. Internet s’¬ 
ha convertit en una 
gran eina revolucionà¬ 
ria, però no hem d’obli¬ 
dar que els dictadors es 
derroquen al carrer, In¬ 
ternet ajuda, però no 
és suficient. 

Bernat Costa 

A L'ESCALFOR 
DEL RADIADOR 


L'ALCALDE 

Un dia l'alcalde va 
sortir al balcó i, entre 
els núvols, va veure 
que lluny, als carrers 
de la ciutat, hi havia 


persones. Quan va 
demanar informes als 
seus tècnics va desco¬ 
brir que aquells que 
es movien amunt i 
avall eren els habi- 

tants de la seva ciu¬ 
tat. 


Agus Giralt 


LA CANÇÓ 

Primavera 


Heus ací: 

Una oreneta, 
la primera, 
ha arribat al poble. 

I l’home que treballa al camp, 
i la noia que passa pel pont, 
i el vell que seu en un marge, fora vila, 
i fins aquells que en l’estretor de les fàbriques 
tenen la sort de veure una mica de cel 
han sabut la notícia. 

L’oreneta ha volat, 

una mica indecisa, 

ran mateix de l’aigua del riu, 

s’ha enfilat pont amunt, 

ha travessat, xisclant, la plaça 

i s’ha perdut pels carrers en silenci. 

I la mestressa que torna de comprar 
ho ha dit als vailets de l’escola, 
i aquests, a les dones que renten al safareig 
públic, 

i elles ho han cridat 

a l’home que empeny un carretó pel carrer, 
i l’home ho ha repetit qui sap les vegades 
i n’ha fet una cançó 
al ritme feixuc de la roda. 

Heus ací el que diu: 

La primavera ha arribat al poble. 


Miquel Martí i Pol 


RACÓ HISTÒRIC _ 

La destil·leria, l'església i la fotografia (II) 


El 18 de juliol de 1936 
els militars sediciosos 
que, acompanyats per 
grups de voluntaris 
feixistes i carlistes, a 
Barcelona s’havien ai¬ 
xecat contra la Repú¬ 
blica, van intentar 
controlar la ciutat. 
Però l’acció del poble 
armat, juntament 
amb les forces fidels 
al govern republicà, 
va aconseguir esclafar 
l’aixecament feixista. 
Després de la derrota 
del feixisme, la situa¬ 
ció a la ciutat havia 
canviat radicalment. 
L’exèrcit havia quedat 
dissolt i les forces pro¬ 
letàries tenien el con¬ 
trol dels carrers. Això 
va significar l’inici 
d’una revolució llar¬ 
gament somiada pels 
obrers. 

En aquells moments 
van començar a ac¬ 
tuar grups de mili¬ 
cians que, moguts per 
una venjança de clas¬ 


se, van perseguir, de 
vegades de forma ar¬ 
bitrària a molts d’a¬ 
quells que creien sos¬ 
pitosos de ser contra- 
revolucionaris. A Sants 
van tenir molta impor¬ 
tància els grups de mi¬ 
licians que havien 
arribat des de la Tor- 
rassa, on per les dures 
condicions de vida ha¬ 
via arrelat un anar¬ 
quisme molt comba¬ 
tiu. La ira dels obrers 
es va desfermar con¬ 
tra l’església, que 
veien com un símbol 
de control i de repres¬ 
sió i contra els terrati¬ 
nents. A Sants, entre 
d’altres edificis es van 
cremar Can Catà i Can 
Santomà, dues cases 
senyorials, però tam¬ 
bé l’escola dels Maris¬ 
tes, el Centre Catòlic i 
el Circol de Sants. 
Santa Maria de Sants 
també va ser atacada 
i, tot i que va ser de¬ 
fensada per un grup 


de requetés, aquests 
no van poder impedir 
la seva destrucció. 

La nova parròquia 
del barri, la Mare de 
Déu dels Dolors, en 
canvi, no va ser cre¬ 
mada, tot i que aques¬ 
ta va ser la primera 
intenció dels milicians 
que van arribar fins al 
carrer Begur. La proxi¬ 
mitat a les des¬ 
til·leries Pujol i Grau, 
que eren els antics 
propietaris del te¬ 
rreny, va fer que els 
obrers que, en un 
principi, volien cre¬ 
mar l’església, tement 
una gran explosió, de¬ 
cidissin només assal- 
tar-la. Les figures van 
ser retirades i porta¬ 
des al carrer Badal, on 
s’hi féu una gran fo¬ 
guera. El Sant Crist es 
va utilitzar d’ariet per 
obrir la porta del con¬ 
vent i escola de la Di¬ 
vina Pastora, l’actual 
escola Josep Tous. 


Sembla ser que en 
aquell moment alguns 
dels milicians van 
obligar, a punta de 
pistola, a participar 
de l’assalt els curiosos 
que observaven l’es¬ 
cena. Sense saber-ho, 
estaven marcant la 
resta de les seves 
vides, perquè en 
aquells moments al¬ 
gun vei de dretes es 
va dedicar a fotogra¬ 
fiar tot aquest fet. 
Acabada la guerra, les 
fotografies van ser en- 


tregades a la polida 
franquista que va bus¬ 
car, un per un, a tots 
els qui hi apareixien, 
enviant-los a camps 
de treball. 

Sobre aquestes 
imatges no se n’ha sa¬ 
but res més que el 
testimoni dels que les 
van patir, però molt 
probablement es tro¬ 
bin dins d’alguna car¬ 
peta a algun llunyà ar¬ 
xiu estatal. 

Agus Giralt 



L'església de Santa Maria de Sants cremada. Agost de 1936. 


FOGONS DE TEMPORADA 


Nyam, nyam, nyàmera! 


Anteriorment a la vi¬ 
sita de Colom a Amè¬ 
rica, la nostra cuina 
tenia uns quants pro¬ 
ductes de menys; 
molts són molt cone¬ 
guts, la patata, el to¬ 
màquet, el blat de 
moro, el pebrot, etc. 
Però què en sabeu de 
la nyàmera? La planta 
és semblant a un gira- 
sol però de flor més 
petita i la seva part 
comestible és l’arrel, 
és un tubercle que no 
sé si s’assembla més 
a una patata o a una 
arrel de gingebre. An¬ 
tigament, i com pas¬ 
sava amb la majoria 
de tubercles, aquesta 
menja era destinada 
al bestiar, però en 
èpoques de mancan¬ 


ces va ser introduïda 
a la cuina popular. Un 
cop pelada es pot bu¬ 
llir o fregir, també 
com la patata, però a 
diferència d’aquesta, 
com que no té la ma¬ 
teixa fècula, el resul¬ 
tat és sempre una 


elaboració molt més 
fina i lleugera. El gust 
és entre les fulles pe¬ 
tites del cor de la 
carxofa i un nap ne¬ 
gre ben tendre. A les 
nostres terres se n’¬ 
havia perdut el con¬ 
sum habitual però fa 


uns anys que s’està 
reintroduint, sobre¬ 
tot gràcies a petits 
productors de la zona 
del Berguedà i de la 
Noguera. Tasteu-la, 
us sorprendrà, i ani¬ 
meu els vostres amics 
pagesos a cultivar-la, 
és un cultiu molt 
agraït. 

La recepta: 
crema 

de nyàmeres 

INGREDIENTS 

500 g de nyàmeres 
1 o 2 porros 
1 patata petita (és 
opcional) 

Sal, pebre i oli 
d’oliva 

ELABORACIÓ 

Netegeu el porro i ta- 
lleu-lo a trossos. Po- 
seu-lo a suar a foc 



lent en una olla amb 
una mica d’oli. Men¬ 
trestant, netegeu i 
peleu les nyàmeres i 
les trossegeu. Les in¬ 
corporeu a l’olla, si 
voleu amb la patata, 
ho cobriu tot amb 
l’aigua justa i apugeu 
el foc. Un cop hagi 
bullit uns 20 o 30 mi¬ 
nuts i la nyàmera ja 
sigui cuita, ho retireu 
del foc. Ho tritureu 
tot amb un bon raig 
d’oli d’oliva cru, sal i 
pebre. Si la voleu més 
fina la podeu passar 
pel colador xinès. La 
podeu acompanyar 
d’unes xips de nyà¬ 
mera (làmines fines i 
fregides) o bé d’uns 
crostonets de pa o 
pernil. Bon profit! 

Núria May Masnou 

En moviment 


Independentisme 
històric a Sants 



Fotografia que reflecteix l’aspecte de la carretera de Sants arran dels Fets d’Octubre de 1934. ARXIU 


EL RACÓ DEL CASAL 


TV3 i la cons¬ 
trucció nacional 

Casal Independentista de Sants 

Els mitjans audiovisuals de ràdio i 
televisió del Principat (CCRTV) ja 
no es poden veure Sénia avall. La 
responsabilitat recau en la Genera¬ 
litat del País Valencià. El Partit Po¬ 
pular de la Comunidad Valenciana 
(PPCV) s’ha dotat d’una llei apro¬ 
vada adhoc amb aquest objectiu. 

A la resta de l’Estat espanyol ai¬ 
xò els ha deixat indiferents. L’ex- 
president de la Generalitat i pri¬ 
mer secretari del PSC, José Monti¬ 
lla, quan era ministre espanyol 
d’Indústria, va prometre a Acció 
Cultural del País Valencià un nou 
múltiplex pel País Valencià, mitjan¬ 
çant el qual podrien emetre els ca¬ 
nals televisius del CCRTV, a canvi 
de que deixés la freqüència analò¬ 
gica per on feia retransmetre TV3. 
Resultat actual: el govern valencià 
al·lega la necessitat d’un nou múl¬ 
tiplex i l’espanyol es fa l’orni per¬ 
què hi ha espai als múltiplexs exis¬ 
tents. 

Camps es va presentar a les da¬ 
rreres eleccions amb un programa 
molt precís, amb una idea de la se¬ 
va Comunidad Valenciana (espa¬ 
nyola, és clar) molt clara, i va arra¬ 
sar. I sembla que ho tornarà a fer. 

Si bé òbviament la culpa del 
tancament és de Camps, en pri¬ 
mer lloc, i del PSOE en segon ter¬ 
me, els motius que per una gran 
majoria de la població del País Va¬ 
lencià el PPCV representi la millor 
opció és compartida. Compartida 
per tothom qui discrepa d’aquesta 
Comunidad Valenciana i vol un 
País Valencià diferent, i per la resta 
del país. 

Cal trobar solucions. Benvin¬ 
gudes siguin les mobilitzacions 
per canalitzar la indignació pel 
tancament de la Teva, però que no 
es quedin només en això, indigna¬ 
ció i campanyes que acaben en 
punt mort. Cal començar a cons¬ 
truir els Països Catalans. Això pas¬ 
sa per deixar el provincianisme i 
regionalisme per entendre el país 
com un tot. 


El 2011 s'obre amb la fita 
que suposarà la recollida de 
vot anticipat per la consulta 
del 10 d'abril a la capital 
catalana, on tots som 
necessaris. Sovint però 
atribuïm el creixement de la 
consciència nacional sols als 
mals que venen d'Almansa, 
oblidant el treball i els sacrifi¬ 
cis previs de milers de cata¬ 
lans. La crònica que segueix 
aquestes línies, uns apunts 
sobre la història de l'inde¬ 
pendentisme a Sants, els 
pretén homenatjar. 

Marc Santasusana Corzan 

Sants 


Els separatistes, que era com s’ano¬ 
menaven els independentistes de l’è¬ 


poca, a principis de segle s’aplegaren 
al voltant d’entitats vinculades a la 
Unió Catalanista de Domènec Martí i 
Julià. Concretament a les nacional¬ 
ment més radicals, com fou el cas de 
l’Agrupació Los Segadors de Sants. 

PRIMERS PARTITS SEPARATISTES 

Fou però arran de l’exemple de la llui¬ 
ta irlandesa, i liderat per un personatge 
del prestigi de Francesc Macià, que el 
moviment seccessionista s’organitzà 
l’any 1919 en el primer partit indepen¬ 
dentista, la Federació Democràtica Na¬ 
cionalista (FDN). Només presentà can¬ 
didatura electoral per altres districtes i 
a més no obtingué els resultats espe¬ 
rats. Decebut del model tradicional de 
partit, Macià apostà l’any 1922 per fun¬ 
dar Estat Català. Naixia amb voluntat 
de front unitari, acollint fins i tot inde¬ 
pendentistes afiliats simultàniament a 
d’altres formacions, i amb una organit¬ 
zació clandestina i paramilitar, ja que 
pretenia esdevenir un exèrcit capaç 
d’alliberar Catalunya de l’ocupació es¬ 
panyola. La nova aposta de Macià es 


demostrà clarament encertada mesos 
després, quan el cop d’estat de Primo 
de Rivera comportà la persecució de 
tota mostra de catalanitat i la clausura 
de totes les entitats i associacions 
catalanistes. Fou llavors quan Estat Ca¬ 
talà incrementà significativament la se¬ 
va militància i implantació territorial, i 
tingué a Sants almenys un dels seus es¬ 
camots. 

DESPRÉS DE PRIMO DE RIVERA 

Durant els anys de dictadura els episo¬ 
dis històrics més destacats de l’inde¬ 
pendentisme es desenvoluparen fora 
de Sants i la lluita clandestina quotidia¬ 
na dels separatistes locals és difícilment 
documentable. 

El març de 1931, però, el Foment 
Republicà del carrer Cros fou l’escena¬ 
ri on va néixer el darrer projecte orga- 
nitzatiu de Macià, Esquerra Republica¬ 
na de Catalunya. A ERC hi confluïren, a 
més d’Estat Català, diverses organitza¬ 
cions d’ideologia catalanista i republi¬ 
cana, i en unes poques setmanes esde¬ 
vingué partit de govern. Tot i que el 


sector secessionista es trobava en mi¬ 
noria dins el nou partit, el fet que el 
seu líder esdevingués el màxim diri¬ 
gent d’ERC els possibilità la creació 
d’una suborganització, les Joventuts 
d’Esquerra Republicana d’Estat Català 
(JEREC). Aquestes conservaren una es¬ 
tructura pròpia i impulsaren un bon 
nombre de casals d’Estat Català, aug¬ 
mentant la seva influència. A la renún¬ 
cia inicial a la República Catalana s’hi 
sumà que l’any 1932 es fixés el caràcter 
unitari de l’estat i retallaren fins l’ex¬ 
trem l’estatut, fet que provocà l’apari¬ 
ció de nous partits separatistes. Tot i 
aconseguir una mínima implantació a 
Sants i a part de Catalunya no arribaren 
a qüestionar l’hegemonia dins del sec- 
cesionisme de les JEREC. 

SANTS DURANT ELS FETS DEL 34 

Sants tingué novament un paper de 
primer ordre durant els Fets d’Octubre 
del 34, omplint-se els seus carrers de 
barricades i de centenars de santsencs 
que sortiren armats a defensar la pro¬ 
clamació de l’Estat català efectuada per 
Lluís Companys. La mala planificació 
de la revolta, que explica la rapidesa 
amb que fou sufocada, tingué diversos 
exemples locals. Tropes provinents de 
Sants tirotejaren per error un camió de 
rabassaires que venia a defensar Barce¬ 
lona, i centenars de voluntaris que ve¬ 
nien des del Garraf i el Baix Llobregat, 
i que ja es trobaven a Can Tunis, foren 
foragitats a trets per les tropes del cas¬ 
tell de Montjuïc. 

Els seccessionistes de les JEREC, 
que havien vist com la seva influència 
es reduïa a ERC i al govern amb la 
mort de Macià, conclogueren que ca¬ 
lia trencar amb ERC i crear una força 
clarament independentista. Tot i que 
la decisió d’escindir-se es prengué a 
inicis de 1935, fins el maig de 1936 la 
majoria de les joventuts d’ERC acor¬ 
daven trencar amb aquesta i refundar 
Estat Català, organització a la qual- 
s’integraren també grups menors 
com Nosaltres Sols o el PNC, i que a 
les poques setmanes hagué d’afron¬ 
tar la conjuntura que obrí la derrota 
del cop militar a Catalunya. 

Just iniciar-se el procés revolucio¬ 
nari, Estat Català establí la seva seu al 
carrer Galileu, 40, a l’edifici que 
temps enrere havia estat la seu de la 
cooperativa obrera La Flor de Maig. 
Inaugurà també una seu menor a 
Hostafrancs, i les dones del partit in¬ 
auguraren una seu a la Bordeta. 

Pel 8 de març, 

‘se va a armar la gorda’ 


LA BORDETA 


MON AMOUR 


Can Bati Ió: 
ocupar per 
construir 

Programació de les Jornades d’Acció Feminista Autònoma. ASSEMBLEA TRANSFEMINISTA 


Del 5 al 1 3 de març amb el 
nom de Se va a armar la 
gorda es convoquen unes 
jornades no mixtes d'acció 
feminista autònoma a 
Barcelona, per donar a la 
jornada de lluita del 8 de 
març, institucionalitzada i 
buida de càrrega política, 
novament el significat com¬ 
batiu i ideològic que ha per¬ 
dut amb el pas dels anys. 

Assemblea Transfeminista 

Els darrers anys a la ciutat de Barcelo¬ 
na, la jornada de lluita del 8 de març 
s’ha vist reduïda a una manifestació 
unitària, caracteritzada sovint per la 
representació institucional, on se’ns 
retrata com dones conformes, inofen¬ 
sives i dòcils. Així, la càrrega política 
d’aquest dia i del que ha significat his¬ 
tòricament, s’ha anat desactivant i ja 
no s’espera res d’aquesta efemèride 
ni dels col·lectius o institucions que 
hi participen, més que una comme¬ 
moració buida. 

Però enguany hi ha la ferma inten¬ 
ció que aquesta data no passi des¬ 
apercebuda, que aquesta actitud de 
submissió no sigui la nota caracterís¬ 
tica i predominant. Des de diferents 
col·lectius i individualitats d’arreu de 
la ciutat s’han anat teixint xarxes que 
s’han concretat en unes jornades 
d’acció feminista autònoma que tin¬ 
dran lloc entre el 5 i el 13 de març, so¬ 
ta el lema «Se va a armar la gorda». 

ATACAR EL PROBLEMA DE FONS 

Com a Assemblea Transfeminista vo¬ 
lem anar a la base de les opressions, 
fer trontollar el dualisme de gènere i 
evidenciar les mentides que han sos¬ 
tingut en el poder a Theteropatriar- 
cat. Però sabem situar-nos en un lloc i 
un temps, en un context com el d’a¬ 
questa setmana, per sostenir un no- 


binarisme crític que ens permeti ano¬ 
menar l’opressió. En aquest espai on 
el feminisme (i per suposat el transfe- 
minisme) s’invisibilitza i es despolitit- 
za, els discursos i les eines identità- 
ries son també necessàries per a des¬ 
truir aquesta hegemonia; per això ens 
hem sumat a la setmana d’acció no 
mixta, per a dones, lesbianes i trans, 
que es proposa des dels espais femi¬ 
nistes autònoms d’aquesta ciutat. 

JORNADES DE LLUITA 

En aquesta setmana de lluita, pre¬ 
nem també els carrers per dinamitar 
el sistema binari sexe-gènere, per 
destruir-lo des d’un posicionament 
explícitament feminista, que no en¬ 
tén la lluita com una aglutinació de 
diferents opressions (a dones, a les¬ 
bianes, a trans...), sinó que l’entén 
com una opressió comú que és l’he- 
teropatriarcat i el sistema binari, i 
que s’encarnissa en els diferents 
subjectes polítics. Entenem que 
aquest sistema de poder imposa de 
forma violenta les categories d’ho¬ 
me i dona per poder produir cossos 
adaptats a l’ordre social establert, i 
divideix en dos, jeràrquicament, ob¬ 
jectes, espais, cossos percepcions, 
emocions i desitjós. En aquest ordre 
cada persona ha d’encaixar de forma 
plena i sense fissures, a risc de ser 
objecte d’estigmes, marginació i càs¬ 
tig. En aquest ordre, les que son lle¬ 
gides com a dones, pateixen una ex¬ 
propiació del desig propi, son cosifi- 
cades, agredides i, com estem fartes 
de veure, assassinades. 

DIFERENTS ACCIONS 

Dins del marc d’aquesta setmana, la 
proposta compta amb un taller d’au¬ 
todefensa feminista, un espectacle- 
cabaret del Circ Internacional Tent à 
Bulles, una manifestació nocturna i 
una lesbo-ruta feminista festiva i ac¬ 
tivista, entre d’altres accions i inter¬ 
vencions, totes elles no mixtes. Des 
de l’Assemblea Transfeminista hem 
organitzat una kafeta de conspiració 
per a dones, lesbianes i trans, que 


tindrà lloc a Can Vies el dissabte 5 
de març i des d’on es prepararà una 
acció d’intervenció als banys per al 
dimecres 9 de març, a les 12 h a pl. 
Universitat. 

Hem decidit atacar el lavabos de 
la nostra ciutat en tant que espais 
privilegiats d’explicitació de la divi¬ 
sió de gènere. Amb aixo ataquem el 
codi amb el que es fa entendre el bi¬ 
nomi home-dona, codi gravat al néi¬ 
xer, que interioritzem i que reno¬ 
vem cada vegada que el posem en 
pràctica. Entrar al lavabo que no ens 
correspon es una violació de l’abc 
que determina la nostra identitat, i 
nosaltres mateixes, que no supor¬ 
tem la confrontació en allò més ín¬ 
tim —perquè fa mal, perquè és el 
nostre cos, perquè és el nostre jo el 
que penja d’un fil—, l’evitem, ens 


autocontrolem. I l’autocontrol és la 
política de baix cost del poder. 

TRENCANT SÍMBOLS DE PODER 

La negació dels símbols que ens han 
ensenyat a veure com evidents i natu¬ 
rals es necessària. El codi del poder 
no genera espais de seguretat, encara 
que pretengui fer veure que les seves 
divisions ens protegeixen allà on ens 
suposa més dèbils, en els espais d’allò 
fisiològic. Per això desfem els símbols 
i prenem els espais. Per tot aixo hem 
decidit prendre els carrers. I us ani¬ 
mem a fer el mateix. 


Més informació a: 
assembleatransfeminis- 
ta.wordpress.com 
mambo.pimienta.org 


Comissió de Veïns de la Bordeta 

És sabut, a hores d’ara esperem que 
ja per a tothom, l’envit que el pro¬ 
per 1 de juny entrarem a Can Bat- 
lló. Molts no crèiem que arribés a 
fer falta. Ara ja ríestem convençuts. 
La inoperància de l’ajuntament i la 
xala de la immobiliària propietària 
ens porten sense remei. 

Però l’acció de juny no es tracta 
només d’una follia col·lectiva, o 
d’un acte de revolta. Es tracta de co¬ 
mençar a construir el barri que vo¬ 
lem. I la Bordeta del futur gira al 
voltant de Can Batlló. 

Estem recollint propostes per 
començar a fer des del primer dia. 
Els projectes emblemàtics són aixe¬ 
car una biblioteca popular autoges- 
tionada que ens agradaria esdevin¬ 
gués un mercat d’intercanvi de lli¬ 
bres. Alguns ens diuen de 
compartir-la amb el també desitjat 
casal de joves. Casal que voldríem 
fos compartit per joves i gent gran, 
com a un espai de transmissió de vi¬ 
vències i de lluites. 

Uns companys muntanyencs ens 
parlaven d’aprofitar una de les pa¬ 
rets per fer-ne un rocòdrom, amb la 
gràcia de disposar als peus d’una te¬ 
rrassa de bar. 

Unes noies ens proposaven fer 
una botiga gratuïta de roba. N’hem 
vist algun exemple al centre social 
La Tabacalera de Madrid. 

Uns quants avis van aixecar les 
orelles quan vam dir de fer mini- 
horts gestionats per grups de veïns 
i conreats per ells mateixos. 

I grups de teatre que xalen per 
poder disposar d’alguna nau on po¬ 
der fer assajos i representacions. I 
grups de música amb qui podem 
trobar llocs que, sense molestar els 
veïns, els permetin preparar-se. I 
més projectes amb l’únic requeri¬ 
ment que sigui organitzat pels pro¬ 
pis veïns. 

Ara serà el nostre moment. No 
passa massa vegades a la vida poder 
ser actor de la història. 


Jornades d'Acció Feminista Autònoma 


Convocatòries 
del 5 al 13 de març 

Des de l’Assemblea Transfeminis¬ 
ta s’han preparat algunes ac¬ 
cions, durant les jornades, per 
donar a conèixer la seva lluita: 

DISSABTE 5 DE MARÇ A LES 
22 H: KAFETA DE CONSPIRACIÓN 
TRANSFEMINISTA 

Preparació de l’acció de hac- 
keo de lavabos. 


DJ’s Sabotage. Al CSA Can Vies. 
Jocs Florals, 42. <M> Plaça de 
Sants, LI i L5. 

DIUMENGE 6 DE MARÇ A LES 
18 H: TENT À BULLES CIRC 
INTERNACIONAL DE DONES I 
LESBIANES 

Espectacle-cabaret. CSOA La 
Teixidora. Marià Aguiló, 35. <M> 
Poblenou, L4. 

DILLUNS 7 DE MARÇ A LES 
11 H: AUTODEFENSA FEMINISTA! 


No cal experiència, no importa 
l’edat, ni la condició física (per a 
dones i lesbianes). 

Entrada del parc de la 
Ciutadella (per LLuís Companys). 
<M> Arc de Triomf, LI. 

DILLUNS 7 DE MARÇ A LES 
21 H: MANIFESTACIÓ NOCTURNA. 

Fem-nos fortes, fem-ho juntes: 
la nit és nostra! <M> Plaça 
Universitat, LI i L2. 

DIMECRES 9 DE MARÇ A LES 


12 H: COMANDO ‘BANOS’ 

Acció col·lectiva de desbinarit- 
zació de lavabos a la plaça 
Universitat. <M> Plaça 
Universitat, LI i L2. 

DIJOUS 10 DE AAARÇ A LES 
20 H: LESBORUTA FEMINISTA 
FESTIVA I ACTIVISTA 

Activitat de lesbianes. Davant 
La Revoltosa. Rogent, 82. <M> 
Clot, LI i L2. 


DIVENDRES 11 DE MARÇ A LES 
22 HORES FESTA DE DONES. 

De la comissió 8 de març: 
Nosaltres exigim. Unides decidim. 
Dj Coraje + Dj’s Sabotage. El 
Brot, Gran Via, 823. <M> Glòries, 
L5. 

Les jornades són no mixtes, 
sense homes, ni institucions, ni 
partits, ni banderes. 

Cu Itu ra 


El febrer 
llibertari ha 
fet cinc anys 


Diverses entitats s'uneixen 
per impulsar activitats de 
caràcter llibertari de Sants. 

Oriol Rigola 

Sants 


Durant aquest mes de febrer com ca¬ 
da any des de ja en fa cinc, tot un se¬ 
guit d’activitats han tingut lloc en di¬ 
ferents espais del barri. Diverses enti¬ 
tats han unit esforços per poder 
omplir el calendari d’actes de dife¬ 
rents formats com tallers, xerrades, 


passis de vídeos, rutes històriques, 
etc. Entre les activitats, van predomi¬ 
nar les que tenen els llibres com a 
principals protagonistes. Així, es va 
fer una tertúlia a l’entorn del llibre de 
Les cooperatives obreres a Sants ; so¬ 
bre l’autoria col·lectiva i l’anonimat 
amb en Santiago López en la presen¬ 
tació de l’editorial Tangram, o amb 
Carlos Garcia i Harald Piotrowski en 
la presentació del llibre Antifascistas 
Alemanes en Barcelona (1933-1939) ■ 
També va tenir lloc una xerrada so¬ 
bre l’anarquisme organitzat (o especi- 
flsta) a Xile amb la participació d’un 



Sopar-debat sobre municipalisme. MARIA SALES 


membre de la Federació Comunista- 
Llibertària i de la FEL d’aquest país, o 
una sobre la figura de l’anarquista tar¬ 
ragoní Josep Maria Alomà. 

Enguany la ruta històrica va fer un 
recorregut per la memòria de les ca¬ 
ses okupades que han existit a Sants, 
finalitzant en el CSA Can Vies on van 
poder-se veure alguns audiovisuals 


sobre el tema. 

A més a més, es va poder participar 
en un mercat d’intercanvi, un sopar- 
debat sobre municipalisme, uns pas¬ 
sis de vídeo sobre la gentrificació a St. 
Pauli o un homenatge a la Guerra Ci¬ 
vil, un cabaret incívic que omplí el Ca- 
sinet fins a la bandera o alguns tallers 
de la Universitat Lliure. 


Les altres Barcelonès 



Xerrada a la biblioteca Vapor Vell dins el primer cicle de xerrades. DANI C0RTIJ0 


Al febrer s'ha celebrat a la 
bibioteca del Vapor Vell el 
primer cicle de xerrades 
'Altres Barcelonès', una apro¬ 
ximació a alguns dels aspectes 
més curiosos de la història de 
Barcelona. 


Agus Giralt 

Sants 


Cada dimecres al vespre, de la mà de 
l’històriador Dani Cortijo, els assis¬ 
tents han pogut descobrir aspectes 
força desconeguts com la invenció 
del barri gòtic al llarg dels segles XLX 
i XX, la ciutat més bruta i escatològi¬ 


ca, les llegendes de la Barcelona Vella 
o les anècdotes de les revoltes i insur¬ 
reccions del segle XLX. 

La iniciativa, que era gratuïta i 
oberta a tothom, ha representat un 
èxit tant pel que fa a públic, que ha 
omplert tots els dies la sala d’estudi, 
com pel ressò que ha tingut en diver¬ 
sos mitjans de comunicació. 

Aquests cicle de xerrades represen¬ 
ta una nova iniciativa per apropar la 
història local a aquells interessats en 
descobrir el seu passat. Dani Cortijo, 
el seu autor, és també creador del 
bloc Altres Barcelonès, on des de 
l’any 2006 treballa per la divulgació 
de les històries barcelonines més des¬ 
conegudes, un projecte que anterior¬ 
ment ja havia tingut repercusió fora 
de la web, concretant-se en el llibre 
Històries de la història de Barcelona. 
Actualment també participa en el por¬ 
tal de vídeos a internet sobre història, 
Flistotube. 


El Circ arriba 
al barri amb 
Divendres 
Faràndula 
a Sants 

Mia Caritg 

Sants 


El col·lectiu de l’Assemblea de Barri 
de Sants va organitzar el passat 11 de 
febrer el cicle d’arts escèniques Di¬ 
vendres Faràndula a Sants que va fer 
realitat un desig que perseguien des 
dels seus inicis ara fa 3 anys: dur un 
espectacle de circ al barri. 

En un Teatre del Casinet d’Hosta- 
francs ple de gom a gom, la cia. La In- 
cívica ens va fer gaudir d’un especta¬ 
cle complet, en què van barrejar la 
música, els números de cabaret amb 
un fil conductor gens cívic i les acro¬ 
bàcies aèries amb teles i trapezi, que 
van mantenir al públic amb l’ai al cor. 

Aquesta tercera temporada, el “Di¬ 
vendres Faràndula a Sants” s’està con¬ 
solidant mes a mes com un espai de 
referència al barri amb un públic a 
l’hora fidel i també divers en funció 
de l’espectacle. 

Al març es trasllada a Cotxeres per 
oferir un concert especial d’At Versa- 
ris & Asstrio, organitzat conjuntament 
amb l’Assemblea de Can Vies i en su¬ 
port a aquest centre social, actual¬ 
ment en perill de desallotjament. 

A l’abril la Faràndula torna al Casi¬ 
net amb l’obra de Teatre Prometeo 
21 a càrrec de la cia. La Quadra Màgi¬ 
ca, una peça en què el llegendari Pro¬ 
meteu viatja fins al segle XXI per in¬ 
tentar arreglar el món actual. 

Al mes de maig comptaran amb un 
espectacle de cabaret anomenat Mat- 
xembrat Bsurdo, on uns quants 
clowns presentaran gags, monòlegs i 
números músicals per donar una vi¬ 
sió àmplia de les diferents formes que 
pren el món del clown. 

I com ja és un clàssic, al juny es 
tancarà la temporada amb un recital 
pòetic. 


Cooperes o competeixes 


» (|LL'tüiu·lïjTitfiTqytIc'tLtliuÍxi|XÍ 
A (uti )fHunúni(L'ln.ettíú'ric In- 
/ % form aci ó n xhe h fe n nxi |Tíia 
social y cnçeaira (Grix). Ia mata 
JL Jkanomenada Les grans xifres 
de l’economia social a Espanya, analit¬ 
za la contribució de les entitats de l’e¬ 
conomia social. Destaquem que a Cata¬ 
lunya hi ha 5.353 cooperatives, que do¬ 
nen feina a 58.086 persones i facturen 
un total de 7.235 milions d’euros. 

El cooperativisme és un moviment 
que s’origina al segle XIX com una re¬ 
acció davant un context social, el de la 
Revolució Industrial, i en contra del sis¬ 
tema econòmic capitalista, la lògica de 
l’explotació i les conseqüències per a la 
classe treballadora. La novetat de la 
proposta autogestionària, i alhora la se¬ 
va principal potencialitat, resideix en la 


Catalunya, 
capdavantera 
a l'Estat 
Espanyol en 
cooperatives 

Projecte Barri 
Cooperatiu 


intenció d’harmonitzar l’interès indivi¬ 
dual amb l’interès col·lectiu. El coope¬ 
rativisme es concreta en la cooperativa 
—de treball, consum o serveis— com a 
forma que integra una doble dimensió, 
social i econòmica. 

Avui en dia, aquesta filosofia pot 
prendre un ventall molt ampli de for¬ 
mes (associacions d’intervenció social, 
xarxes d’intercanvi, horts comunitaris 
o microeconomies comunitàries), tot i 
que a l’estudi esmentat es refereixen 
únicament cooperatives, societats labo¬ 
rals, mútues, centres especials de tre¬ 
ball, fundacions privades i organitza¬ 
cions similars. 

Pensem que les receptes autoorga- 
nitzatives del passat continuen sent 
completament vàlides avui, sobretot en 
l’actual context de crisi i destrucció de 


llocs de treball. 

El passat mes de febrer, en el marc 
de Faula Josep Guinovart de Cotxeres, 
el Projecte Barri Cooperatiu vam des¬ 
envolupar un seguit d’activitats forma¬ 
tives orientades a difondre l’economia 
cooperativa i donar eines per fomentar 



la creació de noves experiències. 

Dels tallers van participar una quin¬ 
zena de persones, algunes de les quals 
es troben a l’atur i estan interessades a 
muntar un projecte, i d’altres que o bé 
ja Fhan muntat, com la companyia de 
teatre Los Galindos, o bé estan acabant 
de redactar el pla d’empresa, com el 
projecte Dones Solidàries Pa’lante. 

El fet que durant la crisi la creació 
de cooperatives hagi crescut prop del 
15 % i l’interès que s’ha suscitat per les 
activitats vinculades a l’economia social 
dibuixen un panorama encoratjador 
per a un canvi de model productiu. 

Arreu 


QUE ESTA PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



Moltes persones del Pais Valencià han volgut sortir als carrers per reivindicar que el Televisió de Catalunya es pugui veure a tot el 
territori i han omplert places d’arreu. L'ACCENT 

El despertar 

d’un país que pensaven 

sense senyal 


Des del 17 de febrer ja no es 
pot veure TV3 a les televisions 
del País Valencià, però una 
resposta ciutadana inesperada 
ha demostrat que el PP no ho 
té tot tan controlat i que 
aquest és un poble més viu 
del que pensaven. 

Joan Canela i Barrull 

València 


Han bastat menys de dues setmanes 
per fer recular al Partit Popular valen¬ 
cià de la seva arrogància crònica. Pen¬ 
saven que crear una llei expressament 
per aconseguir tallar les emissions de 
TV3 al País Valencià anava a ser renta¬ 
ble de cara a les eleccions del proper 
22 de maig i s’han trobat amb una res¬ 
posta contundent i una indignació 
que ha superat en escreix els especta¬ 
dors habituals de «la catalana», tal i 
com és coneguda al sud del Sénia. 


De la insurrecció a la xarxa —al 
crit de guerra de #sensesenyal— es 
va passar al carrer, amb manifesta¬ 
cions de milers de persones de nord 
a sud de les comarques valencianes, 
per finalment entrar a les institu¬ 
cions amb desenes de municipis de¬ 
manant el retorn de les emissions 
amb el suport dels regidors popula- 
ristes. De la primera reacció provo¬ 
cadora de la portaveu del partit, 
Paula Sànchez de León, titllant de 
«grotesques» les protestes s’ha pas¬ 
sat al «volem que TV3 es veja» del vi- 
cepresident de la Generalitat, Vicen¬ 
te Rambla. Un canvi molt brusc i 
més si és té en compte que prové 
del partit que, a dia d’avui, encara 
no ha reconegut que va ser un error 
envair l’Iraq. 

L’únic que explica aquesta cura 
d’humilitat és la constatació que ni 
tan sols amb les més sòlides majo¬ 
ries absolutes un govern pot fer el 
que li vingui de gust i que avui en 
dia ni tan sols els que no el veuen 
entenen que es pugui tancar un mit¬ 


jà de comunicació. Les reaccions 
contràries a l’apagada de TV3 han 
superat amb escreix el marc dels 
clàssics opositors al PP i, en paraules 
de la corresponsal del canal a Valèn¬ 
cia, Empar Marco, «a aquesta indig¬ 
nació s’hi han sumat moltes altres 
indignacions». En certa forma ha 
provocat el despertar d’un país que 
es creia adormit i que posa al PP en 
una situació compromesa a sols dos 
mesos de les eleccions. 

EL ‘POU’ BO I ‘POU’ DOLENT 

El problema és que aquesta retirada 
tàctica popularista no comporta el 
retorn automàtic de TV3. El Consell 
tira pilotes fora i acusa Madrid de no 
concedir-los el tercer múltiplex de 
TDT —això vol dir quatre conces¬ 
sions de canals més— que permetria 
cedir un espai per a la reciprocitat 
televisiva. 

Encara que aquesta és una veritat 
a mitges —doncs ara per ara hi ha 
freqüències no ocupades i que la re¬ 
ciprocitat s’ha aconseguit sense pro¬ 


blemes amb les Illes i Aragó— el cert 
és que l’acusació aconsegueix posar 
el dit a la nafra de l’enemic. Com 
s’entén que els socialistes a Catalu¬ 
nya i el País Valencià es manifestin 
sorollosament a favor del manteni¬ 
ment de TV3 i el mateix partit a Ma¬ 
drid es negui a deixar el PP sense el 
seu darrer argument? 

Per fer-ho cal repassar els entre¬ 
bancs que ha patit TV3 al País Valen¬ 
cià al llarg dels seus 26 anys d’histò¬ 
ria —amb intervencions de la guàr¬ 
dia civil incloses— i veure com 
aquests es mantenen governi qui go¬ 
verni a La Moncloa. 

De fet va ser un socialista català — 
Joan Clos— qui com a ministre d’In¬ 
dústria va incomplir el seu compro¬ 
mís de cedir el múltiplex demanat 
per la Generalitat valenciana. I va 
ser una socialista valenciana —Maria 
Teresa Fernàndez de la Vega— qui va 
vetar l’entrada al Congrés espanyol 
d’una Iniciativa Legislativa Popular 
(ILP) reclamant que totes les televi¬ 
sions amb llengües minoritzades es 
poguessin veure al conjunt dels seus 
respectius espais lingüístics. 

Era el primer cop en 35 anys de 
democràcia que l’executiu impedia 
que una ILP fos discutida pels dipu¬ 
tats. Una decisió que a primer cop 
d’ull pot semblar poc democràtica, 
però que es considerarà suïcida si se 
sap que el text va ser signat per un 
quart de milió de valencians —un 
12 % del cens— el gruix dels quals 
potencials votants socialistes. 

MÉS ENLLÀ DE TV3 

El sociòleg Salvador Cardús adver¬ 
teix que, des del seu origen, la Cons¬ 
titució espanyola «ha estat un instru¬ 
ment de disgregació de la nació, la 
llengua i la cultura catalanes». Un 
text que, entre altres, prohibeix es¬ 
pecíficament, «la cooperació formal 
dels catalans de les Balears, País Va¬ 
lencià i Catalunya». 

Un instrument al qual han estat fi¬ 
dels tots els governs espanyols, si¬ 
guin del color que siguin i al preu 
que faci falta. Encara que això signi¬ 
fiqués hipotecar-ne la pròpia econo¬ 
mia —amb el boicot al corredor me¬ 
diterrani—, posar en perill la demo¬ 
cràcia —amb la permissivitat envers 
la violència d’extrema dreta— o in¬ 
complir les seves pròpies lleis —amb 
la diferenciació entre català i valen¬ 
cià a moltes institucions. 


Sense diners per a 
educació... 



La Conselleria 
d’Ensenyament 
(ja no d’Educa¬ 
ció) decideix re¬ 
duir el pressu¬ 
post en educació 
en un moment 
de crisi on es fa 
necessària. 


... però amb diners 
per a armes 


Mentrestant, la 
Conselleria d’Inte¬ 
rior decideix in¬ 
corporar un nou ti¬ 
pus de llançador 
de projectils, molt 
més modern que 
els que s’usaven 
fins ara. 



SOLIDARITAT 


Primera 
victòria: 
la solidaritat 

Amb 130 persones solidàries a les 
portes de la Ciutat de la Justícia 
va tenir lloc el judici contra en Jo- 
na i en Toni, els dos represaliats 
per la manifestació del Forat de la 
Vergonya. A les cinc de la tarda, 
en Jona, rebia els aplaudiments i 
les abraçades, conscient que ara 
comença una nova tensa espera, 
la que acabarà amb l’arribada de 
la sentència militant, dels qui s’¬ 
han publicat dades extretes de fit¬ 
xers il·legals de la policia. 

Fins a vuit mossos d’esquadra 
reconegueren no haver identifi¬ 
cat en Jona a la manifestació i fins 
i tot, aseguraren haver-ne cone¬ 
gut l’existència a partir de les 
imatges de televisió. I com conei¬ 
xien en Jona, si mai havia estat 
detingut ni identificat? Resposta 
clara del sergent de la Brigada 
d’Informació dels Mossos: per la 
seva militància independentista. I 
com és que el coneixien de la se¬ 
va militància independentista? 
Resposta encara més clara: la fei¬ 
na del seu grup policial es basa 
en el seguiment de moviments 
socials i veïnals. 


Sants-Montjuïc Decideix 


E l Decidim fer festa, a les 
Cotxeres de Sants, va 
aplegar una gran quanti¬ 
tat de gent de totes les 
edats que van poder gau¬ 
dir de diverses actuacions i inter¬ 
vencions de diferents persones que 
hi estan vinculades del districte, es 
va tractar d’una festa d’un elevat 
contingut democràtic. 

La recollida de vot al districte 


també està sent elevada i constant, 
les taules de recollida de vot antici¬ 
pat seguiran a diferents punts dis¬ 
tribuïdes fins el 10A, també hi ha la 
possibilitat de votar anticipadament 
als punts fixos que estàn especifi¬ 
cats al web 

http://santsmontjuicdecideix.cat/. 

Aquest mes comença la recta fi¬ 
nal i totes les mans són necessàries 
per tirar la consulta endavant per 


això us encoratgem a treballar amb 
Sants-Montjuïc Decideix. Ho podeu 
fer escrivint a: volunta- 

riat@santsmontjuicdecideix.cat o a 
través de la pàgina web. 


Més informació: 
santsmontjuicdecideix.cat 

MIREIA ROSELLÓ: 


«Ens hem de dotar 
d’eines per donar 
resposta a l’escalada 
de retallades de 
drets socials 
i laborals» 


A través de Mireia Roselló, 
bibliotecària i veïna de Sants, 
coneixem el Comitè Contra 
les Retallades de Sants del 
qual forma part. 

Gemma Parera 

Sants 


plaça Osca. Vam preparar activament 
el piquet de la vaga del passat 27 de 
gener, convocada per Solidaritat Obre¬ 
ra, CNT, CGT i la COS. Vam donar su¬ 
port a la Federació de la CGT d’Admi¬ 
nistració Pública, perquè uns serveis 
públics de qualitat en salut, ensenya¬ 
ment, cultura... forma part dels mí¬ 
nims que hem de reclamar. 


Quan i per què neix el Comitè con¬ 
tra les retallades de Sants? 

El Comitè neix arrel de la vaga general 
del 29 de setembre de l’any passat 
amb l’objectiu d’implicar la gent del 
barri en aquest procés de lluita. Vam 
fer parades informatives i diferents ac¬ 
tivitats per donar a conèixer la convo¬ 
catòria. També vam començar a partici¬ 
par a l’Assemblea de Barcelona, forma¬ 
da per col·lectius de diferents barris i 
sindicats de l’esquerra anticapitalista. 
L’Assemblea va néixer amb l’objectiu 
de pressionar els sindicats majoritaris 
perquè es convoqués la vaga general, i 
actua ara com a coordinadora de llui¬ 
tes i de col·lectius. 

Com valores la vaga general del 29 
de setembre? 

Es va convocar tard; s’hauria d’haver 
fet abans de la reforma laboral. Però, 
tot i això, va suposar un èxit de partici¬ 
pació i també va servir a l’esquerra ra¬ 
dical o anticapitalista de Barcelona per 
aglutinar forces i per entrar en contac¬ 
te amb la classe treballadora. 

Després de la vaga general com heu 
reorientat la vostra acció? 

Hem fet diverses parades informatives 
i assemblees al carrer, una d’elles a la 


«La vaga va 
servir per 
aglutinar forces 
de l’esquerra 
anticapitalista 
de Barcelona» 

També hem donat suport a conflictes 
laborals, com el d’unes dependentes 
de carretera de Sants i hem participat 
amb l’Assemblea de Barcelona a la tan¬ 
cada dels jardiners de Barcelona a la 
seu de Parcs i Jardins, davant de l’ame¬ 
naça d’acomiadament. Estem en con¬ 
tacte amb el Punt d’Informació Laboral 
de Sants i hem fet diverses xerrades so¬ 
bre la retallada de les pensions. 

Què en penses de la reforma de les 
pensions? 

És un atac directe a la classe treballa¬ 
dora perquè afecta a les persones que 
estan més precaritzades, especialment 
aquelles que treballen poques hores, 
que estan a l’atur i, en concret, les do¬ 
nes. Creiem que els sindicats majorita¬ 
ris han renunciat a reivindicar i a de- 

Mireia Roselló és membre del Comitè contra les retallades de Sants. GEMMA PARERA 


fensar els treballadors i treballadores, i 
s’han posat de banda de la patronal. 

La resposta social a la reforma de 
les pensions ha estat dèbil, a què 
penses que es deu? 

En aquests moments de crisi, la gent té 
molta por a perdre la feina. Recordo 
una frase que diu que la revolució la 
fan els pobres, no els miserables. Hi ha 
moltes persones amb multes, repres¬ 
sió sindical, abusos..., com per exem¬ 
ple a Telefónica que ha utilitzat la re¬ 
forma laboral per acomiadar dues per¬ 
sones que estaven de baixa laboral. A 
més, la gent no se sent propera als sin¬ 
dicats. L’afiliació sindical a l’Estat es¬ 
panyol és molt baixa respecte d’altres 
països. Les línies dels sindicats majori¬ 
taris van en contra de qualsevol lògica 
del sindicalisme de classe. Davant d’a¬ 
questa realitat, creiem necessari crear 
xarxes i dotar-nos d’eines per donar 
resposta a l’escalada de retallades de 
drets socials i laborals. 

«La reforma de 
pensions és un 
atac directe a la 
classe treballado¬ 
ra: afecta les 
persones més 
precaritzades» 

Quins projectes de futur teniu? 

Ara estem impulsant un punt d’infor¬ 
mació social que es farà el primer i el 
tercer dilluns de cada mes, des d’on vo¬ 


lem donar suport als conflictes labo¬ 
rals. Farem una enquesta obrera per 
conèixer la realitat de la classe treballa¬ 
dora de Barcelona, sobretot en relació 
a la precarietat. 

«Estem impulsant 
un punt d’infor¬ 
mació per donar 
suport als conflic¬ 
tes laborals» 

Perquè actuar a nivell local, de bar¬ 
ri, davant de les reformes laborals 
i del sistema de protecció social? 

Són reformes que vénen d’una realitat 
que ens és llunyana, però que afecta al 
nostre dia a dia. El sindicalisme clàssic 
entenia que el lloc d’actuació era la fà¬ 
brica, un punt de trobada de moltes 
persones treballadores. Ara hi ha grans 
centres de treball, però sobretot hi ha 
moltes petites empreses i, a més, la 
precarietat fa que el lloc de treball dei¬ 
xi de ser un espai de trobada estable. 
L’espai de socialització és el barri o el 
poble. Per tant, cal treballar al barri, 
sense deixar de fer-ho als sindicats. Els 
sindicats combatius tenen una estruc¬ 
tura, una tradició, uns recursos i una 
experiència acumulada que ens poden 
ajudar a fer front als conflictes laborals. 

El barri és, doncs, un bon espai des 
d’on començar a treballar pels drets 
socials i sumar lluites. On i quan us 
podem trobar? 

El primer i el tercer dilluns de cada 
mes a les 19.30 h al Centre Social de 
Sants. 


En aquesta Burxa hi han col·laborat: 

Gemma Parera, Laia Sànchez Amat, Ester Rams, Albert 
Ricart Sanjuan, Agus Giralt, Irene Jaume Gambin, 

Martí Gutiérrez Farré, Àngel Bravo Almirall, Andreu 
Rosés, Elba Mansilla, Ivet Eroles, Mercè Esteban, Marc 
MC, Lancelot, David Vàzquez, Núria May Masnou, 
Bernat Costa, Anna Farré, Jordi Soler, Sergi M. Huete, 
Miki, Mireia Pui, Ass. Can Vies, Casal Independentista 
de Sants, Sants-Montjuïc Decideix, Albert Garcia, 
Federico Herrero, Marc Almodóvar, Xavi López, Marc 
Santasusana Corzan, Comissió de Veïns de la Bordeta, 
Oriol Rigola, Mia Caritg, Maria Sales, Dani 
Cortijo,Projecte Barri Cooperatiu, Joan Canela i 
Barrull i L’Accent. 


Agenda 


[A partir de DIMARTS i de març] 


I Exposició d'il.lustracions per a 
La Burxa i la Directa 


[Lloc: La Bauma, Vallespir, 23] 



Jornada Territori i energia: 
«Resistències al model energètic 
corporatiu i contaminant». 


[Lloc: RAI, Carders, 12] 


[DIMECRES 9 de març] 
20.30 


Assemblea oberta de 
SantsTV. 


[Lloc: Centre Social de Sants, 
Olzinelles, 30] 


HD 


50è aniversari de l'Agrupa¬ 
ment Escolta i Guia Mossèn 
Puig i Moliner 

Activitats infantils 
Calçotada 

Concert a la plaça Màlaga 
d'Esencia Rumbera 



Taller introductori a la 
criança i educació infantil, per 
Enric Blay. 


[Lloc: Espai Tatanet, c. Almeria, 20] 


[DIJOUS 17 de març] 
19.00 | 


Xerrada: «El perquè de la 
situació agrícola actual», per 
Guillem Tendero i Andreu Vila. 


[Lloc: Casal Independentista de Sants, c. 
Muntadas, 24. Organitza: Casal Indepen¬ 
dentista i Faves Comptades] 


[DISSABTE 19 de març] 


Jornada «L'alternativa de les i 
els treballadors: drets socials, 
treball. Països Catalans, 
independència» 

Entre l'assimilació i la 
ruptura: reptes del sindicalisme 
actual 

La defensa dels drets 
socials: un camí per avançar en 
la lluita contra el capitalisme 
Des del municipalisme 
construïm l'alternativa popular 
La independència dels 
Països Catalans, un camí de 
construcció anticapitalista 


[Lloc: Casal Independentista de Sants, 
c. Muntadas, 24. Organitza: Endavant i 
COS] 


[DIJOUS 31 de març] 
19.00 | 


Xerrada: «El nou vell con¬ 
cepte: sobirania alimentària», 
per Xavi Montanyés. 


[Lloc: Casal Independentista de Sants, c. 
Muntadas, 24. Organitza: Casal Indepen¬ 
dentista i Faves Comptades] 


DIVENDRES DE FARANDULA 


[DIVENDRES 11 de març] 


Especial suport a Can Vies: 

Rebelmadiaq Sound: 
jamaican sounds 


At Versaris & Asstrio: per 
principis elegants 


[Lloc: Auditori Cotxeres de Sants. Orga¬ 
nitza: Divendres Faràndula] 


[ CAN VIES Jocs Florals, 42 ] [ CENTRE SOCIAL DE SANTS Olzinelles, 30 ] [ CASAL INDEPENDENTISTA Premià, 31 | [ ESPAI OBERT Violant d’Hongria, 71 LA CIUTAT INVISIBLE Riego, 35 ] [ TERRA D’ESCUDELLA Premià, 20 ] 
TETERIA MALEA Riego^ó PIM PAM FILMS Valladolid, 25 ^A^TELLERS DE SANTS Vallespir, 28 www.borinots.cat DIABLES DE SANTS www.diablesdesants. org ATENEUJ.LIBERTARI Maria Victòria, 10 





























































